יהודית
יהודית, החיים אותך הכניעו; כי עד נשמתך מים הגיעו; ודברי-ניחומים כבר לא השפיעו,; נשבר לבך ולא ידעו.; שמת נפשך בכפך, השארת אותנו; בודדים בחיים עם דמעותינו,; שואלים ותוהים לאן הגענו?; מה קרה, לא יודע -; עזבת אותנו פתאום ברגע.; יהודית, כל חיי אבל עלייך,; לבבי עוד זועק קורא אלייך.; יתומים, יהודית, שני ילדייך,; בודד הוא אישך הזוכר פנייך; כמו שהיית אתו במיטב-ימייך.; מה קרה, לא יודע,; עזבת אותנו פתאום ברגע.; האורות שכבים ביום ישחירו,; יידלקו מחדש ושוב יאירו; אך פנייך, יהודית, לא עוד יזהירו; רק בלב-אוהבייך חותם ישאירו.; זכרונות כואבים דמעות יעתירו; לימים עצובים שהאפירו; והרחק מאיתנו, הרחק הפקירו.; מה קרה לך, לא יודע,; עזבת אותנו פתאום ברגע.; יהודית, כל חיי...; 